Love in Sadness

Οι Love in Sadness είναι ένα ελληνικό ροκ συγκρότημα.

Βιογραφία
Το ελληνικό συγκρότημα Love In Sadness σχηματίστηκε το 1989 στην Αθήνα. Ξεκίνησαν ως τρίο, με τους Αριστομένη Τσουκαντά (φωνή, κιθάρα, πλήκτρα), Στέλιο Τσουκαντά (μπάσο) και Γιάννη Γεωργιάδη (κιθάρα), για να προστεθεί, την άνοιξη του 2000, ο Χρήστος Διακουμής (ντραμς).

Το σχήμα υπήρξε από τα ελάχιστα του χώρου που αρνήθηκε συνειδητά να δώσει κάποιο live στο ξεκίνημα του για ενα μεγάλο  χρονικό διάστημα, αφού είχε ως κύριο μέλημα του να τελειοποιήσει πρώτα τον ήχο του και ύστερα να δρομολογήσει την έξοδο του στο απαιτητικό πλέον κοινό. Κινούνται στο χώρο του ελληνόφωνου rock. Τα μέλη των LinS έχουν επίσης συμμετοχή και σε διάφορα άλλα ελληνικά groups, όπως οι Magic de Spell, Motivo 4, Evnous, Ρόδες.

Το 1992 πρωτοεμφανίστηκαν στη δισκογραφία συμμετέχοντας στη συλλογή "Fragnenta IV" με το τραγούδι "Promised Land". Ντεμπούτο άλμπουμ τους ήταν το "Απλές Ιστορίες" (1993), που κυκλοφόρησε για λογαριασμό της εταιρείας Έβδομη Διάσταση, σε παραγωγή των Νίκου Πατρελάκη και Τέρη Σιγανού . Το Σεπτέμβριο του 1994 εκπροσώπησαν την Ελλάδα στο Διεθνές Φεστιβάλ BAM στη Βαρκελώνη. Στις αρχές του 1996 υπέγραψαν συμβόλαιο με την ετικέτα Warehouse και ακολούθησαν το EP "Πίσω απ' τον Ήλιο" (το1996, με mastering στο Abbey Road Studio, London) και το άλμπουμ "Το Δεύτερο Αμάρτημα" (1997).

Έχουν κυκλοφορήσει και αρκετά video clips από την δισκογραφία τους, σε σκηνοθεσία Νίκου Σμαραγδή, Γιώργου Μελισσινού, Βαγγέλη Ζήση κλπ.

Έχουν εμφανιστεί στο "πλάι" γνωστών ονομάτων της εγχώριας (Δημήτρης Πουλικάκος, Απροσάρμοστοι) και διεθνούς (The Stranglers, Πωλ Ρότζερς) σκηνής, όπως επίσης και στο Rockwave Festival (1997) μαζί με The Sisters of Mercy, New Model Army, Διάφανα Κρίνα και The Flowers of Romance. Το τρίτο άλμπουμ τους "Κατάσταση Ανάγκης" είδε το φως της δημοσιότητας το 2000.

Οι Love in Sadness επιστρέφουν στην δημιουργία από το 2020 συνεργαζόμενοι με τον νέο τραγουδιστή και ακτιβιστή Βασίλη Νανούρη και κάνουν μια πολύ πρωτότυπη διασκευή στο τραγούδι του Μάνου Λοϊζου "Ο Μέρμηγκας"

Το 2023 οι Love in Sadness επιστρέφουν με νέες κυκλοφορίες, τα tracks 'Παράλληλα", "Η Γιορτή", για το οποίο κυκλοφόρησε και lyrics video clip, "Μια χαρά" και "Μονομάχος". Στο video clip του Μονομάχου εμφανίζονται ο Χρήστος Βαλαβανίδης, ο Γιώργος Δρίβας και ο Μηνάς Σπανάκης. Η επανεμφάνιση της μπάντας συνοδεύεται από ορισμένα επιλεγμένα live, ενώ ετοιμάζουν σύντομα κάμποσα ακόμα νέα τραγούδια. Με το τέλος των αναρτήσεων σε πλατφόρμες και social, θα κυκλοφορήσει ένα ακόμα cd album.

Δισκογραφία
Απλές Ιστορίες (1993)
Πίσω απ' τον Ήλιο (1996)
Το Δεύτερο Αμάρτημα (1997)
Κατάσταση Ανάγκης (2000)

D-Volume
Τα περισσότερα μέλη των Love in Sadness (Αριστομένης και Στέλιος Τσουκαντάς, Γιάννης Γεωργιάδης) σχημάτισαν το 2007 το αγγλόφωνο ροκ συγκρότημα D-Volume, με την προσθήκη στη σύνθεση του μαθηματικού Χρήστου Ρούσση στην κιθάρα kκαι του Στέλιου Παύλου στα τύμπανα, κινούμενοι στο χώρο του progressive metal. Οι D-Volume κυκλοφόρησαν ήδη το πρώτο τους CD με τίτλο Fade In από την εταιρεία Store Music Productions, καθώς και το video clip "War" σε σκηνοθεσία του Χάρη Γερμανίδη.

Δείτε επίσης
Motivo 4

Love in Sadness